ਰੁਬੀਨਾ ਬਾਜਵਾ
ਰੁਬੀਨਾ ਬਾਜਵਾ (ਜਨਮ 24 ਫਰਵਰੀ 1986) ਇੱਕ ਕੈਨੇਡੀਅਨ ਜੰਮਪਲ ਭਾਰਤੀ ਅਦਾਕਾਰਾ ਹੈ ਜੋ ਪੰਜਾਬੀ ਸਿਨੇਮਾ ਨਾਲ ਜੁੜੀ ਹੈ। ਉਸਨੇ ਆਪਣੇ ਕਰੀਅਰ ਦੀ ਸ਼ੁਰੂਆਤ 2017 ਵਿੱਚ ਜੱਸੀ ਗਿੱਲ ਅਤੇ ਬੱਬਲ ਰਾਏ ਦੇ ਨਾਲ ਪੰਜਾਬੀ ਫ਼ਿਲਮ ਸਰਗੀ ਵਿੱਚ ਮੁੱਖ ਭੂਮਿਕਾ ਵਿੱਚ ਕੀਤੀ ਸੀ। ਫ਼ਿਲਮ ਵਿਚ ਰੁਬੀਨਾ ਬਾਜਵਾ ਦੀ ਭੈਣ ਨੀਰੂ ਬਾਜਵਾ ਦੀ ਦਿਸ਼ਾ-ਨਿਰਦੇਸ਼ਨ ਹੇਠ ਉਸ ਦੀ ਫ਼ਿਲਮੀ ਸ਼ੁਰੂਆਤ ਹੋਈ। ਉਸਨੇ ਪੀਟੀਸੀ ਪੰਜਾਬੀ ਫ਼ਿਲਮ ਅਵਾਰਡਜ਼ ਵਿੱਚ 2018 ਵਿੱਚ ਪਹਿਲੀ ਪੇਸ਼ਕਾਰੀ ਦਾ ਸਰਬੋਤਮ ਮਹਿਲਾ ਅਭਿਨੇਤਰੀ ਅਵਾਰਡ ਜਿੱਤਿਆ ਅਤੇ ਫ਼ਿਲਮਫੇਅਰ ਅਵਾਰਡ ਲਈ ਪਹਿਲੀ ਪੇਸ਼ਕਾਰੀ ਲਈ ਸਰਬੋਤਮ ਅਭਿਨੇਤਰੀ ਵਜੋਂ ਨਾਮਜ਼ਦ ਕੀਤੀ ਗਈ।